Source: https://www.riigiteataja.ee/akt/408122018009?tegevus=salvesta-link
Timestamp: 2020-01-25 21:41:48+00:00
Document Index: 355803

Matched Legal Cases: ['§ 4', '§ 7', '§ 6', '§ 22', '§ 14', '§ 23', '§ 4', '§ 7', '§ 42']

Tugiisikuteenuse määramise ja osutamise kord – Riigi Teataja
Tugiisikuteenuse määramise ja osutamise kord
Tugiisikuteenuse määramise ja osutamise kord - sisukord
§ 4 Teenuse osutajale esitatavad nõuded
§ 7 Teenuse osutamise lepingu sõlmimine, muutmine ja lõpetamine
RT IV, 08.12.2018, 9
Vastu võetud 28.11.2018 nr 55
Määrus kehtestatakse kohaliku omavalitsuse korralduse seaduse § 6 lõike 1, § 22 lõike 1 punkti 5 ning sotsiaalhoolekande seaduse § 14, § 23 lõigete 1-3 alusel.
Määrus reguleerib tugiisikuteenuse osutamist isikutele, kelle elukoht Eesti rahvastikuregistri andmetel on Viljandi vald ja kes tegelikult elavad Viljandi valla haldusterritooriumil.
(1) Tugiisikuteenus on kohaliku omavalitsuse üksuse korraldatav sotsiaalteenus (edaspidi teenus), mille eesmärk on iseseisva toimetuleku toetamine olukordades, kus isik vajab sotsiaalsete, majanduslike, psühholoogiliste või tervislike probleemide tõttu oma kohustuste täitmisel ja õiguste teostamisel olulisel määral kõrvalabi. Kõrvalabi seisneb juhendamises, motiveerimises ning isiku suurema iseseisvuse ja omavastutuse võime arendamises.
(2) Last kasvatavale isikule teenuse osutamisel on täiendav eesmärk lapse hooldamise ning turvalise ja toetava kasvukeskkonna tagamine. Last kasvatavaks isikuks ei loeta isikut, kes kasvatab ja hooldab last oma töökohustustest tulenevalt.
(3) Lapsele teenuse osutamise eesmärk on koostöös last kasvatava isikuga lapse arengu toetamine, sealhulgas vajaduse korral puudega lapse puhul hooldustoimingute sooritamine. Tugiisik abistab last arendavates tegevustes, juhendab ja motiveerib igapäevaelus toime tulema, abistab suhtlemisel perekonnaliikmetega või väljaspool kodu.
2) toetamine suhtlemisel pereliikmetega ja tugivõrgustikuga, sealhulgas toetamine suhete loomisel ja säilitamisel;
7) vajadusel koos vanemaga lapse saatmine spetsialistide vastuvõttudel või muudel kohtumistel ja üritustel;
11) Viljandi Vallavalituse haridus-, kultuuri-, noorsootöö-, spordi- ja sotsiaalvaldkonna ametniku (edaspidi spetsialist) teavitamine lapsega toimuvatest muudatustest.
5) vajadusel isiku saatmine teiste spetsialistide vastuvõttudel või muudel kohtumistel ja üritustel;
10) abistamine ja juhendamine haridusasutuses arendus- ja õpiprotsessis osalemisel;
11) spetsialisti teavitamine isikuga toimuvatest muudatustest.
(6) Tugiisikul on õigus keelduda isiku või pereliikmetega suhtlemisest ja ajutiselt teenuse osutamisest kui isik või pereliikmed on alkoholi- või narkojoobes, samuti kui isik või pereliikmed on agressiivsed või muul viisil ohtlikud.
(1) Teenus määratakse:
1) lapsele kodus või haridusasutuses toimetuleku tagamiseks (sh raske ja sügava puudega lapsed);
2) lapsele või teda kasvatavale isikule, kes vajavad abi puude, haiguse, sotsiaalse mahajäämuse või raske olukorra tõttu, mis oluliselt raskendab nende igapäevast toimetulekut;
3) täisealisele isikule (sh puudega isikule) igapäevaseks toimetuleku tagamiseks.
(2) Alaealisele teenuse saajale osutatakse teenust tema seadusliku esindaja nõusolekul, arvestades võimalusel lapse soovi.
§ 4. Teenuse osutajale esitatavad nõuded
4) peab sobima isikuomadustelt teenuse saajaga.
(3) Tugiisikuks võib olla teenuse saaja eestkostja, kuid mitte teenuse saaja perekonnaliige, kelle suhtes tal on perekonnaseadusest tulenev ülalpidamiskohustus.
(4) Erandkorras võib teenust osutada teenuse saaja leibkonna- või pereliige, kui abistatava tervisliku seisundi tõttu ei leita sobivat oskuste ja teadmistega teenuse osutajat väljastpoolt leibkonda või pereringi. Sellisel juhul viib Viljandi Vallavalitsuse ametiasutuse (edaspidi vallavalitsus) vastutav spetsialist läbi juhtumipõhise hindamise teenuse määramiseks.
2) kes on teenuse saaja esimese või teise astme üleneja või alaneja sugulane (v.a paragrahvi 4 lõikes 4 kirjeldatud juhtudel);
(1) Teenuse saamiseks esitab teenuse soovija (taotleja) vallavalitsusele vastavasisulise taotluse koos teenuse vajadust tõendavate dokumentidega. Teenuse taotlusele tuleb lisada:
(2) Ettepaneku teenuse osutamiseks võib esitada ka muu sotsiaal- või haridusvaldkonna spetsialist.
(3) Teenus määratakse Viljandi Vallavalitsuse alatise sotsiaalkomisjoni (edaspidi sotsiaalkomisjon) otsusega. Sotsiaalkomisjon hindab kaalutlusõiguse alusel taotluse põhjendatust ja taotlusele lisatud dokumente ning otsustab haldusaktiga teenuse määramise (sh tugiisikuteenuse osutamise lepingu sõlmimise) 10 tööpäeva jooksul pärast kõigi nõutud dokumentide esitamist.
(4) Juhul, kui otsuse tegemiseks on vajalik pikem tähtaeg, informeerib spetsialist sellest taotlejat kirjalikult.
(5) Teenuse sisu, osutamise sagedus ja kestus on isiku vajadustest sõltuvalt erinev. Vajalikud teenused või tegevused, nende osutamise maht ja kestvus määratakse kindlaks enne teenuse osutamise alustamist sõlmitavas lepingus tugiisiku ja vallavalitsuse vahel.
(6) Teenust osutatakse vastavalt vajadusele teenuse saaja juures kodus ja/või väljaspool kodu. Teenuse osutamise koht lepitakse kokku sõlmitavas lepingus, teenuse osapoolte vahel.
(7) Teenuse saajal on õigus enne teenuse saamist kohtuda omavahelise sobivuse hindamiseks tugiisikuga, kes teenust osutama hakkab.
(8) Teenuse saamiseks esitatud taotlust ei rahuldata, kui teenuse osutamine ei ole põhjendatud. Võimalusel soovitab spetsialist isiku toetamiseks teisi sotsiaalteenuseid.
(9) Otsus teenuse määramisest keeldumise kohta tehakse teenuse taotlejale teatavaks kirjalikku taasesitamist võimaldavas vormis viie tööpäeva jooksul, arvates sotsiaalkomisjoni otsuse tegemise päevast.
(10) Teenuse saajat ja tema pereliikmeid puudutavaid andmeid ning muud teenuse osutamisega seotud informatsiooni kasutatakse ainult teenuse eesmärkidest lähtuvalt ja osapoolte huvides.
(1) Teenuse saajale on osutatav teenus üldjuhul tasuta.
(2) Vajadusel võib Viljandi Vallavalitsus (täitevorgan) või teenuse osutaja kehtestada osutatava sotsiaalteenuse eest võetava tasu tingimused ja suuruse.
(3) Teenuse osutamise kulud kaetakse:
2) valla eelarvesse laekuvatest sihtotstarbelistest vahenditest;
3) teenuse saaja või tema seadusjärgse(te) ülalpidaja(te) sissetulekutest.
(4) Teenuse finantseerimiseks võidakse kasutada mitmesuguste fondide, sihtkapitalide, samuti mittetulunduslikust tegevusest, annetustest ja sponsorlusest laekunud vahendeid.
§ 7. Teenuse osutamise lepingu sõlmimine, muutmine ja lõpetamine
(1) Teenuse osutamise aluseks on vallavalitsuse, teenuse saaja või tema seadusliku esindaja ja tugiisiku vahel sõlmitud kahe- või kolmepoolne leping. Vajadusel lisatakse lepingule neljas osapool, kui teenuse pakkumine toimub haridusasutuses. Lepingusse märgitakse teenuse osutamise periood, maht, teenuse sisu, teenuse osutamise koht, teenuse eest tasumise kord ning poolte õigused ja kohustused kooskõlas Eesti Vabariigi seadusandluse ja käesoleva korraga.
(2) Teenuse osutamise leping sõlmitakse tähtajaliselt.
(3) Lepingu sõlmib, muudab või lõpetab vallavalitsuse sotsiaalnõunik või tema asendaja sotsiaalkomisjoni otsuse alusel.
(4) Teenuse osutamine lõpetatakse sotsiaalkomisjoni otsusega:
2) teenuse saaja või tema seadusliku esindaja taotluse alusel;
3) teenuse osutaja ettepanekul kooskõlastatult vallavalitsuse spetsialistiga;
6) kui teenuse saaja või tema seaduslik esindaja on esitanud teenuse saamiseks teadlikult valeandmeid;
7) vallavalitsuse spetsialisti põhjendatud ettepanekul;
8) muudel asjaoludel, mis takistavad teenuse osutamist.
Tugiisik on kohustatud esitama spetsialistile töötundide arvestuse ja sisulise aruande (kirjaliku ülevaate teenuse saaja toimetulekust ning ühiselt saavutatud eesmärgist/tulemustest) iga kuu viimasel tööpäeval.
Tugiisiku tasu suuruse ja/või teenuse osutamisega seonduvate dokumentide vormid kinnitab Viljandi Vallavalitsus (täitevorgan).
1) Kolga-Jaani Vallavolikogu 26.01.2017 määruse nr 1 „Sotsiaalhoolekandelise abi andmise tingimused ja kord“ § 42;
2) Tarvastu Vallavolikogu 30.03.2016 määrus nr 8 „Tugiisiku teenuse osutamise kord“;
3) Viljandi Vallavolikogu 20.04.2016 määrus nr 113 „Tugiisikuteenuse osutamise kord“;
4) Kolga-Jaani Vallavolikogu 18.06.2015 määrus nr 23 „Lastega peredele tugiisiku teenuse osutamise kord Kolga-Jaani vallas“.